П Р О Т О К О Л   12

ОТ ЗАСЕДАНИЕ НА КОМИСИЯ  „ПРОФЕСИОНАЛНА ЕТИКА И ПРЕВЕНЦИЯ НА КОРУПЦИЯТА”  КЪМ  ВСС, ПРОВЕДЕНО НА  17.03.2014 г.

ПРИСЪСТВАТ: Ясен Тодоров – председател, Даниела Костова  - зам.председател и членовете: Васил Петров, Галина Карагьозова, Галя Георгиева, Димитър Узунов, Мария Кузманова, Незабравка Стоева, Румен Боев и Юлиана Колева.

На заседанието присъстват и: : Мая Атанасова, главен експерт - юрисконсулт в дирекция „Правна” и Диляна Янкова, старши експерт - юрисконсулт в дирекция „Правна”.

 Заседанието протече при следния дневен ред:
  
1. Извлечение от пр. № 14/05.03.2014 г. от заседание на Комисия „Съдебна администрация” във връзка с доклад от Силвия Илиева – и.д. Главен секретар на ВСС относно частично преструктуриране на звената в АВСС, трансформиране на налични щатни длъжности, съгласия за обявяване на конкурси и назначаване, както и за преназначаване, съгласно чл. 343, ал. 2, предложение последно от ЗСВ, и назначаване на длъжности по чл. 68, ал. 1, т. 4 от КТ, докато бъдат заети въз основа на конкурс.
2. Извлечение от пр. № 14/05.03.2014 г. от заседание на Комисия „Съдебна администрация” на ВСС във връзка с доклад от Силвия Илиева – и.д. Главен секретар на ВСС относно преструктуриране, трансформиране на съществуващи щатни длъжности и разкриване на нови щатни длъжности.
3. Извлечение от пр. № 8/26.02.2014 г. от заседание на Комисия „Международна дейност” на ВСС относно устен доклад от Соня Найденова във връзка с отговора на въпрос 5 от Въпросника, изпратен от Комитета против изтезанията, във връзка със следващия (шести) периодичен доклад на България по изпълнението на Конвенцията против изтезанията и други форми на жестокост, нечовешко и унизително отнасяне или наказание.
4. Заявление за достъп до обществена информация от Мирела Никифорова Веселинова, главен редактор на „Правен свят” /вх. № 96-00-127/10.03.2014 г./
5.  Разглеждане на преписки, образувани по жалби и сигнали.
6.   Разни.

ОТНОСНО Т. 1. Извлечение от пр. № 14/05.03.2014 г. от заседание на Комисия „Съдебна администрация” във връзка с доклад от Силвия Илиева – и.д. Главен секретар на ВСС относно частично преструктуриране на звената в АВСС, трансформиране на налични щатни длъжности, съгласия за обявяване на конкурси и назначаване, както и за преназначаване, съгласно чл. 343, ал. 2, предложение последно от ЗСВ, и назначаване на длъжности по чл. 68, ал. 1, т. 4 от КТ, докато бъдат заети въз основа на конкурс.

Комисия "Професионална етика и превенция на корупцията"  

Р  Е  Ш  И:

Приема за сведение доклада на Силвия Илиева – и.д. Главен секретар на ВСС относно частично преструктуриране на звената в АВСС, трансформиране на налични щатни длъжности, съгласия за обявяване на конкурси и назначаване, както и за преназначаване, съгласно чл. 343, ал. 2, предложение последно от ЗСВ, и назначаване на длъжности по чл. 68, ал. 1, т. 4 от КТ, докато бъдат заети въз основа на конкурс.

ОТНОСНО Т. 2. Извлечение от пр. № 14/05.03.2014 г. от заседание на Комисия „Съдебна администрация” на ВСС във връзка с доклад от Силвия Илиева – и.д. Главен секретар на ВСС относно преструктуриране, трансформиране на съществуващи щатни длъжности и разкриване на нови щатни длъжности.

Комисия „Професионална етика и превенция на корупцията”
  
				Р  Е  Ш  И:

2.1. Приема за сведение доклада на Силвия Илиева – и.д. Главен секретар на ВСС относно преструктуриране, трансформиране на съществуващи щатни длъжности и разкриване на нови щатни длъжности.
2.2. Възлага на г-н Ясен Тодоров да представи предложения за структуриране на АВСС, с цел подобряване на работата на КПЕПК.

ОТНОСНО Т. 3. Извлечение от протокол № 8/26.02.2014 г. на Комисия „Международна дейност” на ВСС във връзка с отговора на  въпрос 5 от Въпросника, изпратен от Комитета против изтезанията, във връзка със следващия (шести) периодичен доклад на България по изпълнението на Конвенцията против изтезанията и други форми на жестоко, нечовешко и унизително отнасяне или наказание.
	
Приложение: Писмо вх. № 04-01-005/27.01.2014 г. от Министерство на вътрешните работи, ведно с Въпросник 
В изпълнение на решение по протокол № 8/26.02.2014 г. на Комисия „Международна дейност” на ВСС относно отговор на „Въпрос 5. Във връзка с предишните заключителни препоръки (параграф 12), моля да предоставите актуална информация за реформата в съдебната система и повишаването на независимостта на съдебната власт, която да е съобразена с международните стандарти и да се вземат предвид препоръките на Специалния докладчик за независимостта на съдиите и адвокатите, особено параграфи 97-100 в документ А/НRC/20/19/Add.2.  Били ли са провеждани кампании с цел  да се повиши информираността за важността от независимост на съдебната система? Моля да ни информирате за усилията, положени за борбата с корупцията и броя на разследваните и водени дела във връзка с Интегрираната стратегия за превенция и противодействие на корупцията и организираната престъпност от 2010 г., както  и за изхода от тях”, в частта касаеща усилията, положени за борба с корупцията предлагам на комисия „Професионална етика и превенция на корупцията” на ВСС да вземе следните решения:
											  	
Комисия “Професионална етика и превенция на корупцията”

Р  Е  Ш  И:

3.1. Предлага в отговор на въпрос 5 от Въпросника, изпратен от Комитета против изтезанията, във връзка със следващия (шести) периодичен доклад на България по изпълнението на Конвенцията против изтезанията и други форми на жестоко, нечовешко и унизително отнасяне или наказание да бъде предоставена следната информация по отношение предприети от КПЕПК инициативи за превенция и противодействие на корупцията в съдебната власт:

3.1.1. Оценка на изпълнението на Стратегията за превенция и борба с корупцията в съдебната система

В изпълнение на Графика на неотложните мерки и действия  на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност и Годишния план на Комисията е изготвена Оценка на изпълнението на Стратегията за превенция и борба с корупцията в съдебната система за периода 01.05.2012 г. до 31.12.2012 г., приета с решение по протокол № 4/31.01.2013 г. на ВСС. 
В нея се съдържа информация за постигнатите резултати от постоянните комисии на ВСС по изпълнението на мерките, заложени в антикорупционната стратегия,  както и за положените от ВСС усилия за ограничаване на  корупцията в съдебната система и възвръщане доверието на гражданите в нея. 

3.1.2. Анализ и отчет за първите шест месеца на 2013 г. на План –графика по изпълнение на мерките, предвидени в Стратегията за превенция и борба с корупцията в съдебната система.

В изпълнение на т.94 от Графика на неотложните мерки и действия  на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност и Годишния план, КПЕПК с решение по протокол № 25/01.07.2013 г. изиска от всички комисии към ВСС да предоставят информация относно изпълнението на мерките заложени в приетия с решение на ВСС по протокол № 4/31.01.2013 г. План - график по изпълнението на мерките, предвидени в Стратегията за превенция и борба с корупцията в съдебната система.
	За постигане на по-голяма прецизност анализът е изготвен под формата на таблица, в която срещу всяка заложена мярка е отчетен и постигнатия резултат от съответната комисия на ВСС.

3.1.3. Стратегия за превенция и противодействие на корупцията в съдебната система

Водени от желанието да възвърнат доверието на гражданите в съдебната система и отчитайки обстоятелството, че действащата Стратегията за превенция и борба с корупцията в съдебната система се нуждае от актуализация КПЕПК предприе действия в тази насока.
В тази връзка с решение по протокол № 45/15.11.2012 г. на КПЕПК е сформирана работна група за актуализиране на Стратегията за превенция и борба с корупцията в съдебната система. В нейния състав са включени членове на съвета от всички постоянни комисии и двама експерти от дирекция „Правна” в АВСС. На заседанията на Работната група присъства и г-н Камен Иванов – член на ВСС и съпредседател на Гражданския експертен съвет към ВСС. 
След внимателно разглеждане и обсъждане на предложенията членовете на работната група се обединиха около решението да бъде изготвена нова Стратегия за превенция и противодействие на корупцията, в която ясно се определят задълженията на отделните комисии на ВСС за реализиране на целите и мерките, заложени в нея. 
За първи път в Стратегията се заложиха мерки, чието реализиране ще доведе до преодоляване на неравномерната натовареност в органите на съдебната власт. Предвижда се осъществяване на текущ мониторинг, анализ на натовареността на органите на съдебната власт и предприемане на конкретни мерки за оптимизиране на щатовете в отделните съдилища и прокуратури.
	Основна цел на Стратегията за превенция и противодействия на корупцията, приета с решение по протокол № 12/28.03.2013 г. на ВСС е повишаването на доверието в съдебната система и ограничаване на корупцията. За постигането на тази цел Стратегията предвижда установяването на съответни правила за поведение и механизми за тяхната реализация, които да послужат и за основа на бъдещи законодателни и организационни мерки, насочени към институционално развитие и укрепване на отделните структурни звена на съдебната власт /съд, прокуратура и следствие/ в контекста на превенцията и противодействието на корупционните явления. 
В нея ясно са дефинирани целите и задачите, които следва да бъдат изпълнени за постигане на желаните резултати по отношение на корупцията в съдебната система. Посочени са основните инструменти за борба с корупцията, които следва да бъдат усъвършенствани за предотвратяването на корупционните практики.
Основният инструмент за противодействие на корупцията са превантивните действия. Те са свързани с ограничаване на факторите, които я създават, както и с формиране на ясна и безкомпромисна позиция на всеки гражданин за борба срещу нея, особено с масовите й ежедневни прояви. 
Превантивните действия за противодействие на корупцията са свързани с провеждането на целенасочена информационна политика, както и полагане на усилия по отношение на про-активната публична комуникация.
За постигането на заявената цел следва да се утвърди ролята на организациите на гражданското общество и да се повиши превантивната функция на гражданския контрол, както и да се регламентира тяхното участие  в процеса на изработване и оценка на антикорупционни политики. 
Всички органи на съдебната власт, които имат задължения по Стратегията за превенция и противодействие на корупцията, периодично ще предоставят информация за прилагането и изпълнението на мерките заложени в нея на Комисия „Професионална етика и превенция на корупцията” при ВСС. Информацията ще бъде обобщавана и анализирана.
С цел да бъдат утвърдени принципите, регламентирани в Кодекса за етично поведение на българските магистрати в антикорупционната стратегия са предвидени постоянни обучения на съдии, прокурори и следователи.
Заложените цели и мерки в Стратегията се актуализират и доразвиват в съответствие с променящите се условия и нужди на гражданското общество.   
Предвид обстоятелството, че Стратегията за превенция и противодействие на корупцията е приета в края на месец март 2013 следва да се отбележи, че до момента не е изготвяна оценка на изпълнението й. 
Висшият съдебен съвет с решение по протокол № 9/27.02.2014 г. приема План – график за изпълнението на мерките, заложени в Стратегията за превенция и противодействие на корупцията за 2014 г. 

3.1.4. Продължаващи действия по утвърждаването на принципа на самосезиране на КПЕПК в случаи на съобщения в средствата за масова информация при прояви и действия на магистрати, нарушаващи етичните правила или случаи на корупция.

КПЕПК своевременно реагира и проявява адекватно отношение към всички станали обществено известни случаи, отнасящи се до съмнения за неетично поведение на магистрати като по – този начин установява механизъм за реакция по етичните казуси.

3.1.5. Правила за организацията и дейността на комисиите по професионална етика в органите на съдебната власт

В изпълнение на т. 90 от Графика на неотложните мерки и действия  на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност КПЕПК с решение по протокол № 35/30.09.2013 г. отправи молба до комисиите по професионална етика към органите на съдебната власт за предоставяне на предложения и идеи по Правилата за организация и дейността им.
Комисиите по професионална етика към органите на съдебната власт проявиха инициативност и изпратиха около 40 предложения, които са обобщени от експертите на Комисията. 
На свои поредни заседания членовете на КПЕПК разгледаха и обсъдиха обобщението на постъпилите предложения, в резултат на което с решение по протокол № 7/17.02.2014 г. на Комисията е приет проект за изменение и допълнение на Правилата за формирането, организацията и дейността на комииите по професионална етика в органите на съдебната власт.
Водени от желанието за по-голяма публичност и прозрачност на своята дейност, КПЕПК публикува проекта за изменение и допълнение на Правилата за формирането, организацията и дейността на комисиите по професионална етика в органите на съдебната власт на Интернет страницата на ВСС в раздел „Превенция на корупцията”.  Същият е предоставен и на Гражданския съвет към Висшия съдебен съвет за обсъждане и предложения по него.
Едновременно с актуализирането на Вътрешните правила на комисиите КПЕПК предвижда и да промени Примерния образец на въпросите отговорите, на които следва да се съдържат в становищата, подготвяни от местните етични комисии при очертаване на нравствените качества на кандидатите. 
Отчитайки важната роля на комисиите по професионална етика в органите на съдебната власт КПЕПК се стреми да създаде ефективни и работещи правила, които да улеснят дейността им. Също така се предвижда разработване на механизъм за периодична отчетност и обмен на информация между тях и КПЕПК.
КПЕПК и комисиите по професионална етика към органите на съдебната власт осъществяват пряк и непосредствен контрол по прилагането и спазването на Кодекса за етично поведение на българските магистратите, който се приема като основен инструмент за утвърждаване на почтеност и морал в съдебната система. 
	
	3.1.6. КПЕПК е заложила в годишна си програма в срок до ноември 2014 г. да се обсъди необходимостта от промени на Кодекса за етично поведение на българските магистрати. 

3.2. Изпраща решението по т.3.1 на комисия „Международна дейност" за сведение.

ОТНОСНО Т. 4. Заявление за достъп до обществена информация от …, главен редактор на „…”- /№ 96-00-127/10.03.2014г./

Комисия "Професионална етика и превенция на корупцията"  

Р  Е  Ш  И:

	4.1. Да се уведоми …, главен редактор на „...”, че исканата от нея информация е публично достъпна и се намира на Интернет страницата на Висшия съдебен съвет, раздел „Заседания на ВСС”, подраздел „Приложения” – по протокол №48 от заседание на ВСС, проведено на 05.12.2013г. 
	4.2. Решението да се предостави на Светла Иванова – отговорен служител по ЗДОИ.

ОТНОСНО Т. 5. Разглеждане на преписки, образувани по жалби и сигнали.
1. Преписка с вх. № 94-00-945/13 г. от 03.02.2014 г., образувана по жалба от … /ОБЩ СИГНАЛ - Т.1/
Сигнал, постъпил на електронната поща на представляващия ВСС с поставени въпроси по делото на … с искане да се установи има ли нарушения на магистрати, участвали в процеса.

Комисия “Професионална етика и превенция на корупцията”
  
					Р  Е  Ш  И:

По аналогична молба КПЕПК се е произнесла с решение от 18.11.2013 г. Не се сочат нови обстоятелства, които да налагат допълнителна проверка. Да се уведоми … за посоченото решение на КПЕПК ( с копие от същото).

2. Преписка с вх. № 94-00-090/29.01.2014 г., образувана по сигнал от … /ОБЩ СИГНАЛ - Т.1/
Недоволство от предприети процесуални действия от страна на магистрат от …, с твърдения за неправилно водене на протокола от съдебното заседание и неправилно приети по делото доказателства.

Комисия “Професионална етика и превенция на корупцията”
  
					Р  Е  Ш  И:

Сигналът да се изпрати на административния ръководител на …, за проверка и отговор до комисията, относно промяната на съдия – докладчика по делото, различен от този, посочен в протокола за избор на докладчик от 01.11.2012 г.

3. Преписка с вх. № 94-00-172/20.02.2014 г., образувана по жалба от … /ОБЩ СИГНАЛ - Т.1/
Изразява се недоволство от поведението на съдия Николай … от Районен съд – …. Жалбоподателят отправя молба за заличаване на личните му данни от възражението на съдия …, публикувано на Интернет страницата на ВСС и за предприемане на действия. Жалбата е адресирана до КПА, Комисия по дисциплинарните производства и КПЕПК. 

Комисия “Професионална етика и превенция на корупцията”
  
					Р  Е  Ш  И:

По отношение на поведението на съдия … от Районен съд – … жалбата следва да се изпрати на административния ръководител – председател на Окръжен съд – …, по компетентност.

4. Преписка с вх. № 94-00-190/26.02.2014 г., образувана по жалба от … /ДАННИ ЗА НАРУШЕНИЕ НА ЕТИЧНИТЕ ПРАВИЛА НА МАГИСТРАТИ - Т.3/
Изразява се недоволство от действията и поведението на съдия … от Административен съд …. Иска се проверка и се отправят конкретни предложения до ВСС.

Комисия “Професионална етика и превенция на корупцията”
  
					Р  Е  Ш  И:

Да се изпрати на Комисията по професионална етика към … за извършване на проверка и отговор до Комисията. Срок 1 месец.

5. Преписка с вх. № 94-00-196/28.02.2014 г.  и № 94-00-191/27.02.2014 г. – 2бр., образувана по сигнал и жалба от … /ОБЩ СИГНАЛ - Т.1/
Две жалби от обвиняем и неговия защитник по ДП по описа на … РПУ – СДВР насочени срещу прокурор … от …, ръководещ разследването. Излагат се твърдения за нарушения, некомпетентност и предубеденост.  В сигнала на подзащитния  се навеждат твърдения за извършени престъпления по служба на бившия началник и на зам. началника на … РПУ.

Комисия “Професионална етика и превенция на корупцията”
  
					Р  Е  Ш  И:

На основание чл. 112 от АПК жалбите следва да се изпратят на …, по компетентност.

6. Преписка с вх. № 94-00-176/24.02.2014г., 04.03.2014г. и от 27.02.2014 г. – 3бр., образувана по жалби от … /ОБЩ СИГНАЛ - Т.1/
Поредни сигнали. На жалбоподателя е отговаряно многократно, поради което

Комисия “Професионална етика и превенция на корупцията”
  
					Р  Е  Ш  И:

На основание чл. 124 от АПК жалбите от … се приемат за сведение и отнасят „към дело”.

7. Преписка с вх. № 94-00-209/06.03.2014г. и от 12.03.2014 г. – 2бр., образувана по жалби от … и … /ДАННИ ЗА НАРУШЕНИЯ НА ЕТИЧНИТЕ ПРАВИЛА НА МАГИСТРАТИ - Т.3/
Сигналите са насочени срещу съдия … от … с твърдения за преднамерено и грубо отношение в съдебно заседание по гражданско дело, което е породило съмнение у страните за предубеденост при решаване на делото. Жалбоподателите излагат съмнения за корупция и за липса на етика и морал у съдията. Сезират ВСС с искане за съдействие за отвод на магистрата.

Комисия “Професионална етика и превенция на корупцията”
  
					Р  Е  Ш  И:

Жалбите на основание чл. 13, б. „г” от Правилата за организацията и дейността на комисиите по професионална етика в ОСВ да се изпратят на Комисия по професионална етика при … за проверка и отговор до КПЕПК. Срок 1 месец.

8 Преписка с вх. № 94-00-194/28.02.2014г., образувана по молба от … /ОБЩ СИГНАЛ - Т.1/
Недоволство от действията и произнасянията на прокурор … от … с твърдения, че същият не изпълнява указанията и разпорежданията на по-горните инстанции СГП, САП и ВКП по прокурорска преписка. Според жалбоподателя прокурорът възпрепядства правосъдието, като не постановява извършване на допълнителна проверка – графологична експертиза. 

Комисия “Професионална етика и превенция на корупцията”
  
					Р  Е  Ш  И:

На основание чл. 112 от АПК молбата от … да се изпрати на …, по компетентност.

ОТНОСНО Т. 6. Разни.

1. Извлечение от пр. № 8/26.02.2014 г. на Комисия „Международна дейност” на ВСС относно обобщена информация по антикорупционния доклад на ЕС – 2014 г., възложена на дирекция „Международна дейност” с решение на Комисия „Публична комуникация” от 04.02.2014 г. и с решение на Комисия „Международна дейност” от 19.02.2014 г.
	
Комисия „Професионална етика и превенция на корупцията” 

					Р  Е  Ш  И:

	Приема за сведение обобщената информация по антикорупционния доклад на ЕС – 2014 г.

   2. Извлечение от пр. № 10/12.03.2014 г. на Комисия „Публична комуникация” на ВСС относно информация за публикации в медиите, свързани с дейността на Висшия съдебен съвет 05.03.2014г. – 11.03.2014г., статия озаглавена „Copy paste етика”, публикувана във вестник „Капитал” на 07.03.2014 г.
	 
Комисия „Професионална етика и превенция на корупцията” 

					Р  Е  Ш  И:

	Приема за сведение статията, озаглавена „Copy paste етика”, публикувана във вестник „Капитал” на 07.03.2014 г.

3. Публикация в електронния сайт „Правен свят” от 14.03.2014 г., озаглавена „Върховният съдия … тайно яде октопод с …” с вх. № 94-00-238/17.03.2014 г.

Комисия "Професионална етика и превенция на корупцията"  

Р  Е  Ш  И:

3.1. Комисията се самосезира във връзка с публикация в електронния сайт „Правен свят” от 14.03.2014 г., озаглавена „Върховният съдия … тайно яде октопод с …”
3.2. Да се изиска от …. копие от адм. д. № 3614/2013г. по описа на ….
3.3. Да се покани да бъде изслушан в заседание на КПЕПК /по възможност до края на седмицата/ … – съдия във …, командирован във …..

       				ПРЕДСЕДАТЕЛ НА „КОМИСИЯ
				ПРОФЕСИОНАЛНА ЕТИКА И
				ПРЕВЕНЦИЯ НА КОРУПЦИЯТА”:  /п/
                      
                                                                                               ЯСЕН  ТОДОРОВ